wickkiey/tamil-wikipedia-chunked huggingface dataset:
# நாகாலாந்து மக்கள் முன்னணி

**நாகாலாந்து மக்கள் முன்னணி** (*Nagaland People's Front*) இந்திய மாநிலமான நாகாலாந்தின் ஓர் அரசியல் கட்சியாகும். 2003-2008 காலத்தில் இக்கட்சி மாநில பாரதிய ஜனதா கட்சி மற்றும் பிற வட்டாரக் கட்சிகளுடன் "நாகாலாந்து சனநாயகக் கூட்டணி" என்ற கூட்டணி அமைத்து ஆட்சி புரிந்தது. நடுவண் அரசால் சனவரி 3, 2008இல் கலைக்கப்பட்ட பின்னர் நடந்த தேர்தல்களில் மீண்டும் வெற்றிபெற்று மார்ச்சு, 2008இல் மீண்டும் ஆட்சியமைத்தது. கட்சித் தலைவராக மருத்துவர் சுரோசெலி (Shürhozelie) உள்ளார். இக்கட்சியின் நைபியு ரியோ மாநில முதல்வராக இருந்து வருகிறார். மார்ச்சு 22, 2004 அன்று தன்னுடன் நாகாலாந்து சனநாயக கட்சியை இணைத்துக் கொண்டது. தற்போது இக்கட்சி வடகிழக்கு ஜனநாயகக் கூட்டணியில் உள்ளது.  
மாநில அளவில் பாரதிய ஜனதா கட்சியுடன் கூட்டணி அமைத்தாலும் நடுவண் அரசில் தேசிய சனநாயக கூட்டணியுடனோ ஐக்கிய முற்போக்குக் கூட்டணியுடனோ இணைந்திருக்கவில்லை. இந்த கட்சியில் இருந்து மக்களவையில் ஓர் உறுப்பினர் உள்ளார்.
# நாகாலாந்து மக்கள் முன்னணி

## இதனையும் காண்க

- வடகிழக்கு ஜனநாயகக் கூட்டணி
# சிக்கிம் சனநாயக முன்னணி

**சிக்கிம் சனநாயக முன்னணி** (*Sikkim Democratic Front*) இந்திய மாநிலமான சிக்கிமின் மிகப்பெரும் அரசியல்கட்சியும் ஆட்சி புரிகின்ற கட்சியுமாகும். இக்கட்சியை பவன் குமார் சாம்லிங் தலைமையேற்று நடத்துகிறார். இக்கட்சி 1994ஆம் ஆண்டு முதல் ஆளும்கட்சியாக உள்ளது. 2004ஆம் ஆண்டின் பொதுத்தேர்தலில் 32 பேரவை இடங்களில் 31ஐ கைப்பற்றி மிகப் பெரும் வெற்றியை நாட்டியது. 2009ஆம் ஆண்டு தேர்தல்களில் அனைத்து (32) இடங்களிலும் வென்று சாதனை படைத்துள்ளது. சிக்கிமின் ஒரே மக்களவைத் தொகுதியிலும் வென்றுள்ளது.
# சிக்கிம் சனநாயக முன்னணி

## வெளியிணைப்புகள்

- சிக்கிம் சனநாயக முன்னணி
# பிரேன் அண்டவியல்
குவார்க்குகளில் இந்த அலகு உருமாற்றம் செயல்படுத்தப்படுவது என்பது அந்த ஃபெர்மியான்கள் எனும் (துகள்புலங்களும்) போஸான்கள் எனும் ஆற்றல் ஏந்திய புலங்களும் ஒரே "சுழல் எண்ணில்" அலகு உருமாற்றம் செய்யப்படவேண்டும். இதற்கு "ஒரே சுழல் தன்மை" (ISO SPIN) என்று பெயர். அதாவது போஸான்கள் சுழல் எண் ஒன்றும் ஃபெர்மியான்கள் சுழல் எண் (1/2)யும் உடையவை. போஸான்களுக்கு சமமாக வேண்டுமென்றால் ஃபெர்மியான்கள் இருமுறை சுற்றவேண்டும். இந்த அதிகப்படியான சுற்றுகளை (EXTRA ROTATION) கொண்டுவர மிகக்கடின முறைகளைக் கையாளவேண்டும். விஞ்ஞானிகள் அதனால் தான் CERN எனும் உன்னத வேள்விச்சுரங்களில் தவம் கிடக்கின்றனர். இப்படித்தான் அவர்கள் துகள்களிடையே "சூப்பர் சிம்மெட்ரியின்" கனவை நிறைவேற்ற பாடுபடுகின்றனர்.  
அதிர்விழைக்கோட்பாடுகளில் எம் தியரி எனும் "சூப்பர் ஸ்ட்ரிங்" கோட்பாட்டில் அலகு ஒழுங்கியல் தன்மையை "இரண்டும் ஒன்றே" (DUALITY) என்ற தன்மையாய் அழைக்கின்றனர். "எம்" கோட்பாட்டில் அதிர்விழைகள் ஒரு நட்சத்திரத்தின் ஐந்து முனைகளைப்போல (ஒரு சிம்மெட்ரியில்) இருக்கின்றன. அவை "வகை ஒன்று, வகை இரண்டு ஏ, வகை இரண்டு பி, ஹெச் ஓ, ஹெச் 8," (TYPE I,TYPE II A,TYPE II B,HO,H8)  
இந்த வகைகள் பற்றி விவரமாய் அறிவதற்கு முன் அவை எந்த அடிப்படையில் இவ்வாறு பகுக்கப்பட்டிருக்கின்றன என அறியலாம். அவை:
1. அதிர்விழைகளின் திறப்பு தன்மை
1. அதிர்விழைகளின் மூடு தன்மை.
1. போஸான் அல்லது ஃபெர்மியான் அதிர்விழைகள்.
1. ஆற்றல்களின் அழுத்தம் (CHARGE) (நேர் அல்லது எதிர்)
1. மின் மற்றும் காந்த விசை
1. அதிர்விழைகளின் பரிமாணங்களின் எண்ணிக்கை.
1. வலுவற்ற வலுவுள்ள ஆற்றல்களின் "இடைச்செயல் இணைப்பியங்கள்" (WEAK AND STRONG COUPLINGS OF INTERACTIONS)
1. ஆற்றல் துகள்களின் சுழல் தன்மை அதாவது இடம்புரியா? வலம்புரியா? (CHIRALITY ie LEFT HANDEDNESS OR RIGHT HANDEDNESS)  
மேற்கண்ட கூறுகளின் அடிப்படையில் "உயர் அதிர்விழை கோட்பாட்டின்" (சூப்பர் ஸ்ட்ரிங் தியரி) வகைகள் அமைந்துள்ளன. இவற்றில் காஜ் ட்ரான்ஸ்ஃபார்மேஷன் என்பது டியூவாலிடீஸ் (DUALITIES) எனப்படும் "இருமையில் ஒருமை" தன்மையே ஆகும். அதிர்விழைகளின் "வகைகள்" (TYPES) ஒன்றோடு ஒன்று பொருந்தியமையும் தன்மையே இங்கு டியூவாலிடீஸ் ஆகும். அவை மூவகைப்படும்.
# பிரேன் அண்டவியல்

## T DUALITIES (டி இரட்டைத்தன்மைகள்)

இது பரிமாணங்களை ஒருங்கிணைப்பது ஆகும். மூடிய அதிர்விழைகளில் ஒரு சுற்று என்பதில் (வட்டம்) பல சுற்றுகள் நெருக்கி சுருட்டப்பட்டிருக்கும் (COMPACTIFIED) இதையே காலுசா மற்றும் கிளீன் (KALUZA AND KLEIN) எனும் இரு விஞ்ஞானிகள் சுருள் பரிமாணங்கள் (CURLED UP DIMENSIONS) என்கின்றனர். பிரபஞ்சம் இப்படி சுருட்டப்பட்ட பரிமாணங்களில் வலுவான ஆற்றல்பாடுகளை கொண்டுள்ளது என்றும் அவர்கள் கருதுகிறார்கள். அத்துகள்கள் KK துகள்கள் (அவர்கள் பெயரில்) என அழைக்கப்படுகின்றன. டி இரட்டைத்தன்மைகள் இவ்விதம் II டைப்புகள் இரண்டையும் மற்றும் ஹெச் டைப்புகள் இரண்டையும் ஒன்றாக்கி விடுகிறது. எனவெ 5 வகைகள் 3 வகையாகிவிடுகின்றன.
# பிரேன் அண்டவியல்

## S DUALITIES (எஸ் இரட்டைத்தன்மைகள்)

இது ஆற்றல்களின் இடையே உள்ள இடைச்செயல் இணைப்பியத்தைக் (COUPLING) குறிப்பது. வகை ஒன்றில் உள்ள வலுவற்ற இணைப்பியம் (WEAK COUPLING) மற்ற ஹெச் வகைகளில் உள்ள வலுவான (STRONG) இணைப்பியத்தோடு பொருந்துகிறது. அப்படியே இரண்டாம் வகைகளும் பொருந்துகின்றன. எனவே உண்மையில் இணைப்பியத்தன்மை எல்லா வகைகளிலும் பொருந்திவிடுகின்றன. உயர் ஆற்றல் குறை ஆற்றல் வித்தியாசங்கள் இந்த இணைப்பியத்தில் மறைந்து விடுகின்றன.
# பிரேன் அண்டவியல்

## U DUALITIES (யூ இரட்டைத்தன்மைகள்)

இது ஒரு புதிரான (MYSTERIOUS) தன்மை ஆகும். டி மற்றும் எஸ் இரட்டைத்தன்மைகளில் உள்ள உருமாற்றங்களின் கலவை வடிவம் ஆகும். சான்றாக வலுவான இணைப்பியம் (எஸ் இரட்டைத்தன்மை) ஒரு பிரம்மாண்ட வடிவ கணிதத்தின் (LARGE GEOMETRIES) பரிமாணங்களில் (டி இரட்டைத்தன்மை) பொருந்துவதைக் குறிக்கும். அதாவது அதிர்விழையின் முனைகள் "இடநிலை வடிவகணிதத்தின் கசங்கிய வெளிகளில்" கூட (TOPOLOGICAL MANIFOLD) உருமாற்றம் பெருவதை விஞ்ஞானிகள் குறிப்பிடுகிறார்கள். எட்வர்டு விட்டன் எனும் புகழ்பெற்ற உலகக் கணித மேதை எம் கோட்பாட்டை இடநிலை உள்வெளிகளின் (டோபாலஜிகல் சப்ஸ்பேஸஸ்) அருகு நிலை தன்வய பெயர்ச்சி நிலை (CO HOMOLOGY) எனும் மிக நுட்பம் நிறைந்த கணித கோட்பாடுகளால் விளக்குகிறார்.  
ஆற்றல் என்பது மரபு முறை சொல்வது போல் "புள்ளி அல்லது கோடு" அல்ல. நகர்ச்சிப்புலம் (ஃபீல்டு ஆஃப் மோஷன்) என்ற கருத்து 20ஆம் நூற்றாண்டில் மேலோங்கி நின்றது. அதனால் ஈர்ப்பின் பிரபஞ்ச நிகழ்வு (EVENT OF COSMIC ENTITY) காலவெளி எனும் வடிவ கணிதத்தை முன் வைத்தனர். ஆனால் அதற்கு மரபு முறை திசையக்கோடுகள் தான் துணைக்கு வந்தன. எனவே இந்தப் பின்னணியில் உலகக் கோடு (WORLD LINE) முக்கியமாக கருத்தப்பட்டது. ஆனால் ப்ளாங்க் அளவு கோல்கள் (PLANCK'S SCALE) எங்கேயோ தொடமுடியாத அளவில் (10^மைனஸ் 33 செ.மீ) உள்ளது. அந்த அளவு நுண்மையும் சுருட்டிமடக்கப்பட்ட (CURLED UP) பல பரிமாணங்களையும் "துடிப்பு அல்லது அதிர்வுகளாய்" கொண்ட உலகக் கோடுகளே அதிர்விழைகள் ஆகின.  
இந்த அதிர்விழைகள் ஒட்டிக்கொள்ளும் புலமே இங்கு டி ப்ரேன் எனப்பட்டது. இப்போது உலகக் கோடு என்பதற்கு பதில் இந்த பிரபஞ்சம் "படலங்களின் பிழம்பாய்" ஆகிப்போனது. இவற்றை தகடுதகடாக அறுத்தால் கிடைப்பதே ப்ரேன். இந்தப் புதுமையான விண்சுவடிகளை பிரம்ம சுவடிகள் என அழைக்கலாம். பிக் பேங்க் எனும் பெருவெடிப்புக்கு முன் உள்ள நிலைக்கு போக இந்த சுவடிகளைத்தான் புரட்ட வேண்டும். காலம் பூஜ்யத்துக்கு அல்லது அதற்கு முந்திய நிலைக்கு போய் உரைநிலை (10^ மைனஸ் 35) அடையவேண்டும். அதற்கு "சூப்பர் சூப்பர் சிம்மெட்ரி" வேண்டும். "எல்லாம் ஒன்றே"(TOE அதாவது THEORY OF EVERYTHING) என்ற கோட்பாடு வேண்டும்.
# நியமப் புள்ளி

இலங்கையிலுள்ள பல்கலைக்கழகங்களுக்கு மாணவர்களை அனுமதிக்க 2001ம் ஆண்டு முதல் **நியமப் புள்ளி** (*Standard Score* அல்லது *Z-Score*) முறையே அமுல்படுத்தப்படுகின்றது. 2000ம் ஆண்டுக்கு முன்னர் பல்கலைக்கழக மானிய ஆணைக்குழு மாணவர்களுடைய உயர்தரப் பரீட்சையில் மொத்தப்புள்ளிகளை அடிப்படையாக வைத்து அவர்களைப் பல்கலைக்கழகத்திற்கு அனுமதித்தது. இம்முறையில் எந்தவொரு பாடப்புள்ளியும் மற்றைய பாடப்புள்ளிகளுடன் ஒப்பிடப்படுவதில்லை.  
ஆனால், இன்று மாணவர்கள் வெவ்வேறு பாடங்களில் பெறும் புள்ளிகள் ஒப்பிடப்பட்டே நியமப் புள்ளி பெறப்படுகிறது. ஒரு மாணவன் ஒவ்வொரு பாடத்திற்கும் சம புள்ளி பெற்றாலும்கூட ஒவ்வொரு பாடத்திலும் பெறப்படும் புள்ளிகள் சமனாகாது. ஏனெனில், ஒவ்வொரு வினாத்தாளினதும் தராதரம் ஒன்றிலிருந்து ஒன்று முரண்பட்டது. இவ்வேறுபாடுகளை நீக்கி வேறு வினாத்தாள்களின் மொத்தப்புள்ளிகளைச் சமன் செய்வதற்காகவே பல்கலைக்கழக ஆணைக் குழுவினால் இந்த முறை அறிமுகப்படுத்தப்பட்டது. இத்தெரிவு முறை பல நாடுகளில் நடைமுறையில் உள்ளமை குறிப்பிடத்தக்கதாகும்.
# நியமப் புள்ளி

## கணிப்பு முறை

இசட் - பெறுமதி என்பது ஓரலகு நியம விலகலுக்கு குறித்தவொரு புள்ளிக்கும் பரம்பலின் இடைப் பெறுமானத்திற்கும் இடையிலான வெறுபாடாகும்.  
:<math>z = {x- \mu \over \sigma}</math>  
இங்கு  
: *x* - மாணவன் பெற்ற புள்ளி;
: *μ* - குறித்த பாடத்தில் புள்ளிகளின் இடைப் பெறுமானம்;
: *σ* - பாடத்திற்கான நியம விலகல்.  
ஒரு மாணவன் பெற்ற வெவ்வேறு பாடத்தின் மொத்தப் புள்ளியை நியமப்படுத்தி ஒரு நிலைப்படுத்துவதற்காக சர்வதேச ரீதியில் ஏற்றுக் கொள்ளப்பட்ட முறை Z – புள்ளி ஆகும். இது ஒரு அடிப்படை நியமப் புள்ளி ஆகும்.  
இலங்கையில் Z – புள்ளி (Z SCORE) புள்ளிமுறை பல்கலைக்கழக அனுமதிக்காக வெட்டுப்புள்ளி பயன்பட்டாலும்கூட, Z– புள்ளி (Z SCORE) என்பது புள்ளிவிபரவியல் சம்பந்தப்பட்ட ஒரு கணிப்பீட்டு முறையாகும். பல விடயங்களில் இதன் பயன்பாடு பெறப்பட்டு வருகின்றது.  
இலங்கையில் பல்கலைக்கழக அனுமதிக்கு இம்முறை பொருத்தமற்றது என ஒரு சாராரும், பொருத்தமானது என ஒரு சாராரும் இன்றுவரை பலதரப்பட்ட கருத்துக்களை முன்வைத்து வருகின்றார்கள் என்பது குறிப்பிடத்தக்கது.
# ஈக்காடு சீனிவாசன் இலட்சுமி நரசிம்மன்

**ஈக்காடு சீனிவாசன் லட்சுமி நரசிம்மன் **(Ekkadu Srinivasan Lakshmi Narasimhan) (பிறப்பு 1945) ஒரு இந்திய அரசியல்வாதியும் , திசம்பர் 2009 முதல் இந்திய மாநிலமான ஆந்திரப் பிரதேசத்தின் ஆளுநராவார் அதற்கு முன் 2007 முதல் 2010 வரை சத்தீசுக்கரின் ஆளுநராகவும் பதவி வகித்தார் தெலுங்கானா மாநிலத்தின் ஆளுனராக சூன் 2, 2014 அன்று பதவியேற்றுக் கொண்டார்.
# ஈக்காடு சீனிவாசன் இலட்சுமி நரசிம்மன்

## இளமை வாழ்வு

நரசிம்மன் 1945ஆம் ஆண்டு தமிழ்நாட்டில் பிறந்தார். ஐதராபாத்தில், சிறுமலர் உயர்நிலைப் பள்ளியில் இரண்டு வருட தொடக்கப் பள்ளிப் படிப்பிற்குப் பிறகு, சென்னையில் தனது முழு பள்ளிக் கல்வியையும் முடித்தார். பின்னர் இயற்பியலில் கல்லூரி கல்வியினை தொடங்கிய இவர், இயற்பியலிருந்து அரசியல் அறிவியல் மேல் படிப்பினை சென்னை மாநிலக் கல்லூரியில் பயின்றார். இக்கல்வியின் போது முதல் மதிப்பெண் பெற்றுத் தங்கப் பதக்கம் வென்றார். இவர் மதராசு சட்டக் கல்லூரியில் சட்டப் பட்டம் பெற்றார். புது தில்லியில் தேசிய பாதுகாப்புப் படை கல்லூரியில் தமது கல்வியை முடித்து இந்தியக் காவல் பணியில் சேர்ந்தார்.
# ஈக்காடு சீனிவாசன் இலட்சுமி நரசிம்மன்

## பணிவாழ்வு

நரசிம்மன் ஆந்திரப் பிரதேசத்திற்கான 1968ஆம் ஆண்டு இந்தியக் காவல் பணி கூற்றினைச் சேர்ந்தவர். 1981ஆம் ஆண்டு முதல் 1984 வரை மாசுகோ தூதரகத்தில் முதல் செயலாளராக பணி புரிந்தார். மிகவும் மதிப்பிற்குரிய அறிவுசால் அதிகாரியாக கருதப்பட்டார்.  
பல ஆண்டுகள் ஒற்று அமைப்பில் பணி புரிந்து பதவி உயர்வுகள் பெற்று திசம்பர் 31, 2006 ஆம் ஆண்டு இவ்வமைப்பின் இயக்குநராக பணி ஓய்வு பெற்றார்.
# ஈக்காடு சீனிவாசன் இலட்சுமி நரசிம்மன்

## பணிவாழ்வு

### அரசியல் வாழ்வு

சனவரி 19, 2007 அன்று நரசிம்மன் சத்தீசுக்கர் மாநில ஆளுநராக நியமிக்கப்பட்டு சனவரி 25 அன்று பதவியேற்றுக் கொண்டார். திசம்பர் 27, 2009 அன்று ஆந்திரப் பிரதேச ஆளுநர் நாராயண் தத் திவாரி பாலியல் அவதூற்றினால் பதவியிலிருந்து விலகியபோது அம்மாநில ஆளுநராக தற்காலிக கூடுதல் பொறுப்பேற்றுக் கொண்டார். சனவரி 23, 2010 முதல் ஆந்திரப் பிரதேசத்தின் முழுநேர ஆளுநராக முறைப்படி நியமிக்கப்பட்டார்.
# ஈக்காடு சீனிவாசன் இலட்சுமி நரசிம்மன்

## தனிவாழ்வு

விமலா நரசிம்மன் இவரது மனைவி ஆவார்.
# யாழ்ப்பாணம் இந்து ஆரம்ப பாடசாலை

**யாழ் இந்து ஆரம்ப பாடசாலை** யாழ்ப்பாணம், இலங்கையிலுள்ள ஆரம்ப பாடசாலைகளில் குறிப்பிடத்தக்கது. ஆண்டு 1 முதல் 5ம் ஆண்டுவரை இங்கு கல்வி கற்பிக்கப்படுகிறது. இப்பாடசாலையிலேயே யாழ்ப்பாணத்தில் அதிக மாணவர்கள் புலமைப்பரிவில் பரீட்சையில் தேர்ச்சி பெறுகிறார்கள். இப்பாடசாலையின் வளர்ச்சிக்கு அதிக பங்காற்றியவர்கள் அதிபர் திரு தவராஜா அவர்களும் அதிபர் திரு ஞானகாந்தன் அவர்களுமாவர். இங்கு மாணவர்களை சேர்ப்பதில் பெற்றோர்கள் அதீத அக்கறை காட்டிவருகின்றனர். இங்கு வருடாந்த இல்லமெய்வல்லுனர் போட்டி வெகுசிறப்பாக நடைபெறுவதுண்டு இதில் காசிப்பிள்ளை, செல்லத்துரை, நாகலிங்கம், பசுபதி ஆகிய இல்லப்பிரிவுகளில் மாணவர்கள் பங்கு பற்றுவதுண்டு. இவைகள் பாடசாலை வளர்ச்சிக்காக அரும்பாடுபட்ட முன்னய அதிபர்களை கொளரவிக்கும் முகமாக அவர்களின் பெயர்கள் இல்லங்களுக்கு வழங்கப்பட்டுள்ளது. ஆண்களும் பெண்களும் கற்கும் இந்த ஆரம்ப பள்ளியில் தகவல்தொழிநுட்பதுறைக்கு முக்கியத்துவம் கொடுத்து கற்பிக்கப்படுவது குறிப்பிடத்தக்கது.  
en:Jaffna Hindu Primary School
# தூதரகங்களின் பட்டியல், இந்தியா

இது **இந்திய தூதரகங்களின் பட்டியல்**. உலகின் பற்பல நாடுகளுடன், குறிப்பாக அண்டை நாடுகளுடன், உள்ள இனிய உறவை வெளிப்படுத்தும் வண்ணம் இந்தியா மிகப் பரந்த தூதரகப் பிணைப்பைக் கொண்டுள்ளது: நடு ஆசியா, மத்திய கிழக்கு நாடுகள், கிழக்கு ஆபிரிக்கா, தென்கிழக்காசியா மற்றும் இந்தியத் துணைக்கண்டம். மேலும் தொலைதூரத்தில் அமைந்துள்ள வரலாற்று சிறப்புமிக்க இந்தியப் புலம் பெயர்ந்தோர் வாழும் கரிபியன்,பசிபிக் பெருங்கடல்போன்ற இடங்களிலும் தன் தூதுக்குழுவை இருத்தியுள்ளது.  
இந்தியா ஓர் பொதுநலவாய நாடாக உள்ளமையால் மற்ற பொதுநலவாய நாடுகளின் தலைநகரில் உள்ள இந்தியத் தூதரகங்கள் உயர்பேராளர் ஆணையம் ((High Commission))என வழங்கப்படுகிறது. அந்நாடுகளில் பிற நகரங்களில் உள்ள தூதரகங்கள் "துணை உயர்பேராளர் ஆணையம்" என்று அழைக்கப்படுகிறது.  
காபுலில் உள்ள இந்தியத் தூதரகம் சூலை 7, 2008 அன்று தற்கொலைத் தீவிரவாதி ஒருவரால் தானுந்து ஒன்றில் இருந்து நிகழ்த்திய தாக்குதலில் 41 நபர்கள் இறந்தனர்.2008ஆம் ஆண்டு இந்தியா அமெரிக்க ஐக்கிய நாட்டில் அட்லான்டா மற்றும் சியாட்டில் நகரங்களில் துணை தூதரகங்கள் அமைக்கப்படும் என்று அறிவித்துள்ளது.
யில் உள்ள வாசிங்டன் இந்திய தூதரகம் ]]
உள்ள இந்திய துணைத் தூதரகம்]]
உள்ள இந்தியத் தூதரகம்]]
வில் உள்ள இந்தியத் தூதரகம்]]
உள்ள இந்தியத் தூதரகம்]]
உள்ள இந்தியத் தூதரகம்]]
டில் உள்ள இந்தியத் தூதரகம்]]
வில் அமைந்துள்ள இந்தியத் தூதரகம்]]
கில் உள்ள இந்தியத் துணைத் தூதரகம்]]
வில் உள்ள இந்தியத் தூதரகம்]]
வில் உள்ள இந்திய உயர்பேராளர் ஆணையம்]]
# தூதரகங்களின் பட்டியல், இந்தியா

## ஆபிரிக்கா

-
- அல்ஜியர்ஸ் (தூதரகம்)
-
- லுவாண்டா (தூதரகம்)
-
- காபரோனி (உயர்பேராளர் ஆணையம்)
-
- கின்ஷாசா (தூதரகம்)
-
- அபிட்ஜான் (தூதரகம்)
-
- கெய்ரோ (தூதரகம்)
-
- அடிஸ் அபாபா (தூதரகம்)
-
- அக்ரா (உயர்பேராளர் ஆணையம்)
-
- நைரோபி (உயர்பேராளர் ஆணையம்)
- மொம்பாசா (உதவிஉயர்பேராளர் ஆணையம்)
-
- திரிப்பொலி (தூதரகம்)
-
- அண்டனானரீவோ (தூதரகம்)
-
- பமாக்கோ (தூதரகம்)
-
- போர்ட் லூயி (உயர்பேராளர் ஆணையம்)
-
- ரெபாட் (தூதரகம்)
-
- மபூடோ (உயர்பேராளர் ஆணையம்)
-
- வின்தோக் (உயர்பேராளர் ஆணையம்)
-
- அபுஜா (உயர்பேராளர் ஆணையம்)
- லகோஸ் (உதவி உயர்பேராளர் ஆணையம்)
-
- டக்கார் (தூதரகம்)
-
- விக்டோரியா (உயர்பேராளர் ஆணையம்)
-
- பிரிட்டோரியா (உயர்பேராளர் ஆணையம்)
- கேப் டவுன் (உயர்பேராளர் ஆணையம்/துணை தூதரகம்)
- டர்பன் (துணை தூதரகம்)
- ஜோகானஸ்பேர்க் (துணை தூதரகம்)
-
- கார்ட்டூம் (தூதரகம்)
-
- டார் எஸ் சலாம் (உயர்பேராளர் ஆணையம்)
- சான்சிபார் (துணைத் தூதரகம்)
-
- துனிசு (தூதரகம்)
-
- கம்பாலா (உயர்பேராளர் ஆணையம்)
-
- லுசாக்கா (உயர்பேராளர் ஆணையம்)
-
- அராரே (தூதரகம்)
# தூதரகங்களின் பட்டியல், இந்தியா

## அமெரிக்காக்கள்

-
- பியூனஸ் அயர்ஸ் (தூதரகம்)
-
- பிரசிலியா (தூதரகம்)
- சாவோ பாவுலோ (உயர்பேராளர் ஆணையம்)
-
- ஒட்டாவா (உயர்பேராளர் ஆணையம்)
- ரொறன்ரோ (உதவி உயர்பேராளர் ஆணையம்)
- வான்கூவர் (உதவி உயர்பேராளர் ஆணையம்)
-
- சான்டியாகோ (தூதரகம்)
-
- பொகொட்டா (தூதரகம்)
-
- ஹவானா (தூதரகம்)
-
- குவாத்தமாலா நகரம் (தூதரகம்)
-
- ஜோர்ஜ்டவுன் (உயர்பேராளர் ஆணையம்)
-
- கிங்ஸ்டன் (உயர்பேராளர் ஆணையம்)
-
- மெக்சிகோ நகரம் (தூதரகம்)
-
- பனாமா நகரம் (தூதரகம்)
-
- லிமா (தூதரகம்)
-
- போர்ட் ஆஃப் ஸ்பெயின் (உயர்பேராளர் ஆணையம்)
-
- பரமரிபொ (தூதரகம்)
-
- வாஷிங்டன், டி. சி. (தூதரகம்)
- சிகாகோ (துணைத் தூதரகம்)
- ஹியூஸ்டன் (துணைத் தூதரகம்)
- நியூயோர்க் நகரம் (துணைத் தூதரகம்)
- சான் பிரான்சிஸ்கோ (துணைத் தூதரகம்)
-
- கராகஸ் (தூதரகம்)
# தூதரகங்களின் பட்டியல், இந்தியா

## ஆசியா

-
- காபூல் (தூதரகம்)
- ஹீரத் (துணைத் தூதரகம்)
- ஜலாலாபாத் (துணைத் தூதரகம்)
- கந்தகார் (துணைத் தூதரகம்)
- மசார்-ஏ-ஷரீஃப் (துணைத் தூதரகம்)
-
- யெரெவான் (தூதரகம்)
-
- மனாமா (தூதரகம்)
-
- தாக்கா (உயர்பேராளர் ஆணையம்)
- சிட்டகொங் (உதவி உயர்பேராளர் ஆணையம்)
- ராஜ்சாகி (உதவி உயர்பேராளர் ஆணையம்)
-
- திம்பு (தூதரகம்)
- புன்ட்ஷோலிங் (தொடர்பு அலுவலகம்)
-
- பண்டர் செரி பெகவன் (உயர்பேராளர் ஆணையம்)
-
- யங்கோன் (தூதரகம்)
- மண்டலே (துணைத் தூதரகம்)
-
- புனோம் பென் (தூதரகம்)
-
- பீஜிங் (தூதரகம்)
- குவாங்சோ (துணைத் தூதரகம்)
- ஹொங்கொங் (துணைத் தூதரகம்)
- சாங்காய் (துணைத் தூதரகம்)
-
- நிக்கோசியா (உயர்பேராளர் ஆணையம்)
-
- ஜகார்த்தா (தூதரகம்)
- மேடன் (துணைத் தூதரகம்)
-
- தெஹ்ரான் (தூதரகம்)
- சாஹிடான் (துணைத் தூதரகம்)
- பண்தர் அப்பாஸ் (துணைத் தூதரகம்)
-
- பாக்தாத் (தூதரகம்)
-
- தெல் அவிவ் (தூதரகம்)
-
- டோக்கியோ (தூதரகம்)
- ஒசாக்கா (துணைத் தூதரகம்)
-
- அம்மான் (தூதரகம்)
-
- அல்மாத்தி (தூதரகம்)
-
- பியொங்யாங் (தூதரகம்)
-
- சியோல் (தூதரகம்)
-
- குவைத் நகரம் (தூதரகம்)
-
- பிசுக்கெக் (தூதரகம்)
-
- வியஞ்சான் (தூதரகம்)
-
- பெய்ரூட் (தூதரகம்)
-
- கோலாலம்பூர் (உயர்பேராளர் ஆணையம்)
-
- மாலே (உயர்பேராளர் ஆணையம்)
-
- உலான் பாடர் (தூதரகம்)
-
- காட்மாண்டூ (தூதரகம்)
- பிர்குஞ் (துணைத் தூதரகம்)
-
- மஸ்கட் (தூதரகம்)
-
- இஸ்லாமாபாத் (உயர்பேராளர் ஆணையம்)
- கராச்சி (உதவி உயர்பேராளர் ஆணையம்)
-
- ரமல்லா (பிரதிநிதி அலுவலகம்)
-
- மனிலா (தூதரகம்)
-
- தோகா (தூதரகம்)
-
- ரியாத் (தூதரகம்)
- ஜித்தா (துணைத் தூதரகம்)
-
- சிங்கப்பூர் (உயர்பேராளர் ஆணையம்)
-
- கொழும்பு (உயர்பேராளர் ஆணையம்)
- கண்டி (உதவி உயர்பேராளர் ஆணையம்)
-
- தமாஸ்கஸ் (தூதரகம்)
-
- டுஷான்பே (தூதரகம்)
-
- பேங்காக் (தூதரகம்)
- சியாங் மாய் (துணைத் தூதரகம்)
-
- அங்காரா (தூதரகம்)
- இஸ்தான்புல் (துணைத் தூதரகம்)
-
- அஸ்காபாத் (தூதரகம்)
-
- அபுதாபி (தூதரகம்)
- துபாய் (துணைத் தூதரகம்)
-
- தாஷ்கன்ட் (தூதரகம்)
-
- ஹனோய் (தூதரகம்)
- ஹோ சி மின் நகரம் (துணைத் தூதரகம்)
-
- சனா (தூதரகம்)
# தூதரகங்களின் பட்டியல், இந்தியா

## ஐரோப்பா

-
- வியன்னா (தூதரகம்)
-
- பாகு (தூதரகம்)
-
- மின்ஸ்க் (தூதரகம்)
-
- ப்ரஸ்ஸல்ஸ் (தூதரகம்)
-
- சோஃவியா (தூதரகம்)
-
- சாகிரேப் (தூதரகம்)
-
- பிராக் (தூதரகம்)
-
- கோப்பென்ஹாகென் (தூதரகம்)
-
- ஹெல்சின்கி (தூதரகம்)
-
- பரிஸ் (தூதரகம்)
- Saint-Denis de la Réunion (துணைத் தூதரகம்)
-
- பெர்லின் (தூதரகம்)
- பிராங்க்ஃபுர்ட் (துணைத் தூதரகம்)
- ஹம்பேர்க் (துணைத் தூதரகம்)
- மூனிச் (துணைத் தூதரகம்)
-
- எத்தன்ஸ் (தூதரகம்)
-
- புடாபெஸ்ட் (தூதரகம்)
-
- ரெய்க்யவிக் (தூதரகம்)
-
- டப்ளின் (தூதரகம்)
-
- ரோம் (தூதரகம்)
- மிலன் (துணைத் தூதரகம்)
-
- டென் ஹாக் (தூதரகம்)
-
- ஒஸ்லோ (தூதரகம்)
-
- வார்சா (தூதரகம்)
-
- லிஸ்பன் (தூதரகம்)
-
- புக்காரெஸ்ட் (தூதரகம்)
-
- மாஸ்கோ (தூதரகம்)
- சென் பீட்டர்ஸ்பேர்க் (துணைத் தூதரகம்)
- விலாடிவொஸ்டோக் (துணைத் தூதரகம்)
-
- பெல்கிரேட் (தூதரகம்)
-
- பிராத்திஸ்லாவா (தூதரகம்)
-
- மாட்ரிட் (தூதரகம்)
-
- ஸ்டொக்ஹோம் (தூதரகம்)
-
- பேர்ண் (தூதரகம்)
- ஜெனீவா (துணைத் தூதரகம்)
-
- கீவ் (தூதரகம்)
-
- லண்டன் (உயர்பேராளர் ஆணையம்)
- பர்மிங்ஹாம் (உதவி உயர்பேராளர் ஆணையம்)
- எடின்பரோ (உதவி உயர்பேராளர் ஆணையம்)
# தூதரகங்களின் பட்டியல், இந்தியா

## ஓசியானியா

-
- கன்பரா (உயர்பேராளர் ஆணையம்)
- மெல்பேர்ண் (உதவி உயர்பேராளர் ஆணையம்)
- சிட்னி (உதவி உயர்பேராளர் ஆணையம்)
-
- சுவா (உயர்பேராளர் ஆணையம்)
-
- வெலிங்டன் (உயர்பேராளர் ஆணையம்)
-
- மொரெசுபி துறை (உயர்பேராளர் ஆணையம்)
# தூதரகங்களின் பட்டியல், இந்தியா

## பன்முக அமைப்புகள்

- பிரசெல்சு (ஐரோப்பிய ஒன்றியத்திற்கான தூதரகம்)
- ஜெனீவா (ஐக்கிய நாடுகள் அவை மற்றும் ஏனைய அனைத்துலக அமைப்புகளுக்கான நிரந்தர தூதரகம்)
- நியூயோர்க் (ஐக்கிய நாடுகள் அவைக்கான நிரந்தர தூதரகம்)
- பரிஸ் (ஐக்கிய நாடுகள் கல்வி, அறிவியல், பண்பாட்டு நிறுவனத்திற்கான நிரந்தர தூதரகம்)
- வியன்னா (ஐக்கிய நாடுகள் அவை மற்றும் ஏனைய அனைத்துலக அமைப்புகளுக்கான நிரந்தர தூதரகம்)
# மேலாண்மை தணிக்கை

தணிக்கை என்றவுடன் நமது நினைவுக்கு வருவது நிதி நிலை தணிக்கைதான். தணிக்கை எனும் கோட்பாடு நாளுக்கு நாள் விரிவடைந்து ,இன்று அனேகமாக அனைத்துத் துறைகளிலும் மிகவும் அவசியமான ஒரு கருவியாக மாறிவிட்டது.
# மேலாண்மை தணிக்கை

### நிதிநிலை தணிக்கை

தனி நபர் வாணிபத்தில் தணிக்கைக்கு அவ்வளவு முக்கியத்துவம் இருக்கவில்லை. கூட்டு வாணிபம், கூட்டுறவுச் சங்கங்கள் மற்றும் வரையறுக்கப்பட்ட பங்கு நிறுமங்களின் தோற்றம் , தணிக்கைக்கு முக்கியத்துவம் அளித்தது. ஏனெனில் பங்கு நிருமங்களில் முதல் போடுபவர்கள் பலராகவும் வணிகத்தைப் பொறுப்பேற்று நடத்துபவர்கள் வேறு நபர்களாக இருப்பதாலும் நடுநிலையான ஒரு நபரைக் கொண்டு கணக்குகளைத் தணிக்கை செய்ய வேண்டியது அவசியமாகிறது.
# மேலாண்மை தணிக்கை

### மேலாண்மை தணிக்கை

ஒரு வர்த்தக நிறுவனத்தை நடத்திச் செல்லும் நபர்கள், பல்வேறு முடிவுகளை எடுக்கவேண்டியது அவசியம் ஆகிறது.சில முடிவுகள், நிறுவனத்தின் வளர்ச்சிக்கு உதவலாம்.சில முடிவுகள் , தவறாகப் போய் நிறுவனத்தை நட்டத்தில் தள்ளி விடலாம். சில சமயங்களில் நிறுவனத்தை மூடிவிடும் அபாயமும் ஏற்படலாம்.எனவே மேலாண்மைப் பொறுப்பில் உள்ளவர்கள், சரியான முடிவுகளைத்தான் எடுக்கிறார்களா என்பது உறுதி செய்யப் பட வேண்டும். இதனைத்தான் மேலாண்மை தணிக்கை என்கிறோம்.  
நிதி நிலை தணிக்கை என்பது "போஸ்ட் மார்ட்டம்" போன்றதாகும்.ஆனால் மேலாண்மை தணிக்கை அவ்வாறு இருத்தல் ஆகாது.வர்த்தக முடிவுகள் எடுக்கப் பட்ட பின் அவை சரியா தவறா என்று ஆராய்வதால் என்ன பயன்?அப்படியானால் மேலாண்மை தணிக்கை என்பதை எப்படி வரையறுப்பது?
# மேலாண்மை தணிக்கை

### மேலாண்மை தணிக்கை

#### வர்த்தக முடிவுகளும் அதற்குத் தேவையான தகவல்களும்

வர்த்தக நிறுவனத்தை மேலாண்மை செய்பவர்களுக்கு பல விதமான முடிவுகளை எடுக்க வேண்டிய அவசியம் ஏற்படுகிறது. இந்த முடிவுகளை எடுக்க அவர்களுக்கு பல தகவல்கள் தேவைப் படுகின்றன. எடுத்துக் காட்டாக இந்த ஆண்டு நமது உற்பத்தியை மேலும் அதிகரிக்க அவர்கள் விரும்பினால் அதற்கான வசதிகள் நிறுவனத்தில் உள்ளதா என்பது அவர்களுக்குத் தெரிய வேண்டும். இந்த தகவலை அவர்கள் எங்கிருந்து பெறுவார்கள்? இத்தகைய தகவல்களை அளிப்பதற்காக ஒவ்வொரு நிறுவனமும் "மேலாண்மை தகவல் முறைமை " ஒன்றை தம் அகத்தே உருவாக்கி வைத்துள்ளன.
நிறுவனத்தின் உள்ளே இருந்து தகவல்களைப் பெறுவதுடன் நிறுவனத்தின் வெளியே இருந்தும் பலதகவல்களைப் பெறவேண்டிய அவசியம் ஒரு வர்த்தக நிறுவனத்துக்கு ஏற்படுகிறது.உதாரணமாக நமது போட்டியாளர்கள் எடுக்கும் முடிவுகள் பற்றி நாம் அறிந்துகொள்ள வேண்டியது மிகமிக அவசியம் ஆகும். இத்தகைய தகவல்களைப் பெற சந்தை ஆராய்ச்சி (Marketing Research) போன்ற சாதனங்களை வர்த்தக நிறுவனங்கள் பயன்படுத்துகின்றன.
# டி. என். ராஜரத்தினம் பிள்ளை

**டி. என். ராஜரத்தினம் பிள்ளை** (*T. N. Rajarathinam Pillai*; 27 ஆகத்து 1898 – 12 திசம்பர் 1956) என்று பரவலாக அறியப்பட்ட **திருமருகல் நடேசபிள்ளை ராஜரத்தினம் பிள்ளை** தமிழ்நாட்டைச் சேர்ந்த நாதசுரக் கலைஞர் ஆவார். "நாதசுரச் சக்கரவர்த்தி" எனப் பலரும் குறிப்பிடும் அளவுக்கு மிகுந்த புகழுடன் விளங்கினார். இவரை பாக், பீத்தோவன், மோட்சார்ட் போன்ற இசை மேதைகளுக்கு நிகரானவர் என்று சப்பானிய இசை ஆய்வாளரான யோஷிடாகா தொராடா கருதுகிறார். ராஜரத்தினம் சில தமிழ்த் திரைப்படங்களில் கதாநாயகனாகவும் நடித்துள்ளார்.
# டி. என். ராஜரத்தினம் பிள்ளை

## பெயர்க் காரணம்

ராஜரத்தினம் பிள்ளை தமிழ்நாட்டில் உள்ள திருமருகல் என்னும் ஊரில் குப்புசாமிபிள்ளை - கோவிந்தம்மாள் ஆகியோருக்கு 1898 ஆம் ஆண்டு ஆகத்து மாதம் 27 ஆம் தேதி பிறந்தார். திருமருகல் நடேசபிள்ளை நாதசுவரக்காரருக்கு வளர்ப்புப் பிள்ளையாகி திருமருகல் நடேசபிள்ளை மகன், ‘டி.என்.ராஜரத்தினம்’ ஆனார்.
# டி. என். ராஜரத்தினம் பிள்ளை

## வாழ்க்கைக் குறிப்பு

பதினேழாவது திருவாவடுதுறை ஆதீனம் திருமருகல் வந்தபோது, நடேசபிள்ளை வாசிப்பைக் கேட்டு, அவரைத் திருவாவடுதுறை வரச்செய்து ‘ஆதீன வித்வான்’ ஆக்கினார். ராஜரத்தினத்திற்கு ஐந்து வயதாகும்போது நடேசபிள்ளை காலமானார். வயலின் மேதை திருக்கோடிக்காவல் ‘பிடில்’ கிருஷ்ணய்யரிடம் ராஜரத்தினம் சங்கீதம் பயின்றார். பின்னர், எட்டு வயதில் கோனேரிராஜபுரம் ஸ்ரீ வைத்தியநாதையரிடம் பயின்றார். ஒன்பதாவது வயதில், நன்னிலத்தில் இவரது பாட்டுக் கச்சேரி அரங்கேறியது. பாடும்போது, தொண்டை புண்ணானதால், சன்னிதானம் இவரை நாதஸ்வரம் கற்கச் சொன்னார்.  
முதலில் மடத்து நாதஸ்வரக்காரர் மார்க்கண்டேயம் பிள்ளையிடமும் பின்னர், அம்மாசத்திரம் கண்ணுசுவாமி பிள்ளையிடமும் கீரனூர் முத்துப்பிள்ளை நாயனக்காரரிடமும் வாசிப்பு முறையைக் கற்றார். ‘டி.என்.ஆர்’க்குத் கீர்த்தனைகளை வாசிக்கச் சொல்லிக் கொடுத்தவர்களுள் குறிப்பிடத்தக்கவர், மு.கருணாநிதியின் தந்தை முத்துவேலர். சன்னிதானம் தொடக்கத்தில் மடத்து காலை பூஜையில் வாசிக்க இவருக்கு அனுமதி அளித்தார். திருமாளிகைத் தேவர் சன்னதியில் பெருங்கூட்டத்திற்கு இடையில், பெரிய வித்வான்களின் லாகவத்தோடும், தனி முத்திரையோடும், யாருடைய பாணியையும் பின்பற்றாமல் இவர் பூபாள ராகத்தை வாசிக்கலானார்.  
இவருக்கு ஐந்து மனைவியர். ஆனால் குழந்தைகள் இல்லை. வளர்ப்பு மகன் பெயர் சிவாஜி. 1956 டிசம்பர் 12ஆம் தேதி, ராஜரத்தினம் பிள்ளை மாரடைப்பால் காலமானபோது, என். எஸ். கிருஷ்ணன், எம். ஆர். ராதா முதலானோர் உடனிருந்தனர். கவிஞர் கண்ணதாசன் இரங்கற்பா எழுதினார்.
# டி. என். ராஜரத்தினம் பிள்ளை

## சிறப்புகள்

- ஏ. வி. எம் செட்டியார் பிள்ளை பல மணி நேரம் வாசிக்கும் புகழ்பெற்ற 'தோடி' ராகத்தைப் பதிவு செய்து ஆறரை நிமிடத்தில் இசைக்கும் ரிக்கார்டு பிளேட்டை வெளியிட்டார். அது உலகெங்கும் விற்றுச் சாதனை படைத்தது.
- 1955 ஜனவரி 21-இல் ஆவடியில் நடைபெற்ற காங்கிரசு கட்சியின் சோஷலிசப் பிரகடன மாநாட்டின்போது, முதல் நாளன்று காங்கிரஸ் தலைவரை வரவேற்க நடந்த ஊர்வலத்தின் முன்னே, நடந்தவாறு நாதஸ்வரம் வாசித்துச் சென்றவர்களுள் ஒருவர் திருவாவடுதுறை ராஜரத்தினம் பிள்ளை
- 1947 ஆகஸ்ட் 15-இல் இந்தியா ஏகாதிபத்திய பிரிட்டனிடமிருந்து விடுதலை பெற்ற போது வானொலியில் ராஜரத்தினம் பிள்ளையின் மங்கல இசையே ஒலிபரப்பானது.
- நாதஸ்வரக் கலைஞர்களுள் முதன்முதலில் ‘கிராப்’ வைத்துக் கொண்டவர் இவரே. கோட், ஷர்வாணி, சுர்வால் முதலிய உடைகளை அணிந்து, காலில் ஷூ போட்டுக்கொண்டு தான் வாசிப்பார்.
- நாதஸ்வரத்துக்குத் ‘தம்புரா’வைச் சுருதியாகக் கொண்டு, மிருதங்கம், வீணை, கஞ்சிரா இவற்றுடன் புதுமையாகக் கச்சேரிகள் செய்தார்.
# டி. என். ராஜரத்தினம் பிள்ளை

## விருதுகள்

- சங்கீத நாடக அகாதமி விருது, 1955
# சந்தியாப்பிள்ளை யேசுரத்தினம்

**சந்தியாப்பிள்ளை யேசுரத்தினம்** அல்லது **எஸ். ஜேசுரத்தினம்** (*S. Yesurathanam*, டிசம்பர் 26, 1931 - நவம்பர் 27, 2010) ஈழத்தின் புகழ்பெற்ற ஒரு நாடக நடிகரும், வானொலிக் கலைஞரும், திரைப்பட நடிகரும், எழுத்தாளரும், நெறியாள்கையாளருமாவார். வாடைக்காற்று திரைப்படத்தில் முக்கிய பாத்திரம் ஏற்று நடித்த இவர் யாழ்ப்பாண வட்டார வழக்குச் சொற்களை நகைச்சுவைக்காக மட்டுமன்றி காத்திரமான படைப்புகளிலும் கையாள முடியும் என்பதை எடுத்துக்காட்டியவர்.
# சந்தியாப்பிள்ளை யேசுரத்தினம்

## வாழ்க்கைச் சுருக்கம்

யாழ்ப்பாண மாவட்டம், இளவாலையில் சந்தியாப்பிள்ளை, மரியப்பிள்ளை தம்பதியினரின் புதல்வராகப் பிறந்த யேசுரத்தினம் இளவாலை புனித என்றீஸ் பாடசாலையில் கல்வி கற்றார். இலங்கை சந்தைப்படுத்தல் திணைக்களத்தில் கணக்குப் பிரிவிலே பணியாற்றி 1984 ஆம் ஆண்டில் பணி ஓய்வு பெற்றார்.  
கொழும்பில் இவர் முப்பத்து மூன்று வருட காலம் பணியாற்றியுள்ளார். இக்கால கட்டங்களில்; இலங்கையில் நடைபெற்ற இனக்கலவரங்களினால் ஐந்து தடவைகள் அகதியாக்கப்பட்ட அனுபவத்தைப் பெற்றிருந்தார். இறுதியாக 1983 ஆம் ஆண்டு இடம்பெற்ற கலவரத்தின் போது ஜிந்துப்பிட்டி சிவசுப்பிரமணிய ஆலயத்தில் அகதியாக்கப்பட்டு, பின்பு 1985ம் ஆண்டு முதல் எட்டு ஆண்டுகள் தமிழ் நாட்டில் திருச்சியிலும், சென்னையிலும் அகதி வாழ்க்கை வாழ்ந்திருக்கின்றார். 1993 ஆம் ஆண்டில் பிரான்சிற்குப் புலம்பெயர்ந்து தான் இறக்கும் வரை தனது துணைவியார், ஐந்து பிள்ளைகளுடன் பிரான்சிலேயே வசித்து வந்தார்.
# சந்தியாப்பிள்ளை யேசுரத்தினம்

## கலையார்வம்

யேசுரட்ணத்தின் கலையார்வம் கல்லூரிக் காலத்திலிருந்தே இயல்பாக வெளிப்பட்டது. பாடசாலையில் கற்கும் காலத்தில் நாடகங்களில் நடித்துத் தன்னை நடிகனாக அடையாளம் காட்டினார். ஆரம்பத்தில் பெரும்பாலும் ஆங்கில நாடகங்களில் பங்கேற்றாலும் கூட பின்னர் தமிழில் தனது திறனை வெளிப்படுத்தினார்.
# சந்தியாப்பிள்ளை யேசுரத்தினம்

## வானொலிக் கலைஞராக

1966 ஆம் ஆண்டு சூலை 26ம் திகதி இலங்கை வானொலியில் வானொலிக் கலைஞராக (பகுதிநேரம்) இணைந்தார். இலங்கை வானொலியில் இவர் பல நாடகங்களை எழுதி, நடித்து நெறியாள்கை செய்துள்ளார்.
# சந்தியாப்பிள்ளை யேசுரத்தினம்

## வானொலிக் கலைஞராக

### முகத்தார் வீடு

இலங்கை வானொலியில் கிராமிய சேவையில் 1970களின் ஆரம்பத்தில் வெள்ளிக்கிழமைகளில் தொடராக ஒலிபரப்பான 'முகத்தார் வீடு' என்ற நாடகத்தை எழுதியதோடு, பிரதான பாத்திரத்தில் நடித்து புகழ் பெற்றவர். 268 வாரங்கள் ஒலிபரப்பான 'முகத்தார் வீடு' யாழ்ப்பாணப் பேச்சு வழக்கில் அமைந்திருந்ததுடன், நூற்றுக்கணக்கான குடும்பப்; பிரச்சினைகளை யதார்த்தபூர்வமாக சித்தரித்தது. 15 நிமிடத்துக்குள் ஒரு விவசாயக் குடும்பத்துள் நடக்கும் நகைச்சுவையான சம்பவங்களுடன் விவசாயத் தகவல்களை வழங்குமொரு நிகழ்ச்சியாக இதனை இவர் தயாரித்து வழங்கியிருந்தார்.  
இந்த நாடகத்தில் உலாவந்த பாத்திரங்களான ஆறுமுகம், மனைவி தெய்வானை, மகன் வடிவேலன், சரவணை, மைனர் குடும்பத்தினர், சாத்திரி குடும்பத்தினர், சட்டம்பி குடும்பத்தினர், பரியாரியாரின் குடும்பத்தினர், தரகர் குடும்பத்தினர்... இரண்டு தசாப்தங்கள் கடந்து இன்றும் மக்கள் மத்தியில் மறவாமல் இருக்கின்றது. ஜேசுறட்ணத்தின் பெயருடன் 'முகத்தார்' எனும் பெயரும் இணைந்து 'முகத்தார் ஜேசுறட்ணம்' என்று இன்றும் விழிக்கப்படுகிறது.
# சந்தியாப்பிள்ளை யேசுரத்தினம்

## வானொலிக் கலைஞராக

### ஏனைய நிகழ்ச்சிகள்

இலங்கை வானொலியில் சனி இரவு 'நாடகம்' ஞாயிறு பகல் 'கதம்பம்', 'குதூகலம்' போன்ற நிகழ்ச்சிகளில் இவரின் எழுத்துக்கள் மிளிர்ந்திருந்தன. கதம்பத்தில் 123 தனி நாடகங்களையும், பருவக்காற்று தொடர் நாடகத்தையும் (52 வாரங்கள்) எழுதி, நடித்து, நெறியாள்கை செய்த இவரின் வானொலிப் பணி நிலைத்துள்ளது.  
சில்லையூர் செல்வராசனின் ‘தணியாத தாகம்’ கே. எம். வாசகரின் இயக்கத்தில் வானொலி நாடகமாக உருப்பெற்ற போது இந்த நாடகத்தில் ஒரு மலேசியன் ஓய்வூதியம் பெறுபவராக நடித்தவர் எஸ். ஜேசுரத்தினம்.
# சந்தியாப்பிள்ளை யேசுரத்தினம்

## மேடைநாடகங்கள்

இவர் எழுதி, நடித்து நெறியாள்கை செய்துள்ள சில நாடகங்கள்
- சண்டியன் சின்னத்தம்பி
- லண்டன் மாப்பிள்ளை
- மாடிவீட்டு மருக்கொழுந்து
- Kopay to Dubai
- மோசடி பத்தாயிரம்
- மண்ணோடு விளையாடும் விண்ணுலகம்
- சத்தியமே ஜெயம்
- பண்டாரவன்னியன்
- புரோக்கர் பொன்னம்பலம்
- அசோகரா
- உயிரோடு காடடர்ந்து  
**முகத்தார் யேசுறட்ணம் நடித்த சில மேடை நாடகங்கள்.**
- அசட்டு மாப்பிள்ளை
- ஆசைமச்சான்
- கறுப்பும் சிவப்பும்
- பாசச்சுமை
- நம்பிக்கை  
**மணித்தியாலய நாடகங்கள்**
- Julius Ceasar
- Merchant of Venice
- அகதி ஒருவன் ஊர்வலம் வருகிறான்.  
எஸ். அகஸ்தியர் எழுதிய பிறரின் இயக்கத்தில் 'அலைகளின் குமுறல' , 'எரிமலை வெடித்தபோது', கோபுரங்கள் சரிகின்றன ஆகிய நாடகங்களிலும், கே. எம். வாசகர் இயக்கத்தில் மனிதவலை, தணியாத தாகம் ஆகிய மேடை நாடகங்களிலும், சுமதி (தொலைக்காட்சி நாடகம்) ஆகியவற்றிலும் நடித்துள்ளார்.
# சந்தியாப்பிள்ளை யேசுரத்தினம்

## திரைப்படங்கள்

ஈழத்துத் தமிழ்த் திரைப்படத்துறைக்கும் முகத்தார் யேசுறட்ணத்தின் பங்களிப்பு குறிப்பிடத்தக்கது. இலங்கையில் தயாரிக்கப்பட்ட மூன்று தமிழ்த் திரைப்படங்களில் இவர் நடித்துள்ளார். அத்திரைப்படங்களாவன:
- வாடைக்காற்று
- கோமாளிகள்
- ஏமாளிகள்
அத்துடன் 'பொன்மணி' திரைப்படத்துக்கு பின்னணிக் குரல் கொடுத்துமுள்ளார்.
# சந்தியாப்பிள்ளை யேசுரத்தினம்

## புலம்பெயர் நாட்டில்

### சின்னத் திரைப்படங்கள்

இவை தவிர பிரான்சிற்குப் புலம் பெயர்ந்த பின்பு சின்னத் திரைப்படங்கள் சிலதில் இவர் நடித்துள்ளார்.
- சத்திய கீதை
- முகத்தார் வீடு
- இன்னுமொரு பெண்
- புயல்
- முகம்
- ராஜாவின் ராகங்கள்
- தாகம்
# சந்தியாப்பிள்ளை யேசுரத்தினம்

## புலம்பெயர் நாட்டில்

### வானொலி, தொலைக்காட்சி

புலம் பெயர்ந்த பின்பு ஐரோப்பிய வானொலிகளிலும், தொலைக்காட்சிகளிலும் இவரது கலைப் பணிகள் தொடர்ந்தன. தமிழ் றேடியோ தொலைக்காட்சி (TRT) நிறுவனத்திலும், ஏசியன் புறோட்காஸ்ட்; கோப்பிரேஷன் (ABC) நிறுவனத்திலும் வானொலி நிகழ்ச்சிக் கட்டுப்பாட்டாளராக பணியாற்றியுள்ளார்.
# சந்தியாப்பிள்ளை யேசுரத்தினம்

## எழுதிய நூல்

பிரான்சில் யேசுரத்தினம் மேடையேற்றிய ‘முகத்தார் வீட்டில்’ வானொலி நாடகப் பிரதிகள் ஐந்து, மேடை நாடகங்கள் மூன்று, வேறு வானொலி நாடகப் பிரதிகள் நான்கு என மொத்தம் 12 நாடகங்களை ‘முகத்தார் வீட்டுப் பொங்கல்’ என்ற பெயரில் 1999ல் மணிமேகலைப் பிரசுரமாக வெளியிட்டிருந்தார்.
# சந்தியாப்பிள்ளை யேசுரத்தினம்

## பெற்றுள்ள விருதுகள்

- 1979 ஜனாதிபதி விருது (வாடைக்காற்று திரைப்படத்தில் திறன்பட நடித்தமைக்காக இவ்விருது வழங்கப்பட்டது.)
- 1980 கலைமுரசு விருது
- 1981 முகத்தார், கௌரவ விருது
- 1982 விவசாய மன்னன், கௌரவ விருது
- 1983 கலைப் பணிச் செல்வர், (திருச்சி, தமிழ்நாடு)
- 1994 கலைவேள்ää கௌரவ விருது (பிரான்ஸ்)
- 1995 கலைப்பூபதி விருது (பாரிஸ் - பிரான்ஸ்)
- 1997 கலைமாமணி விருது (ஜேர்மனி)
- 1998 நகை ரசவாரி (ஜேர்மனி)
- 2005 முத்தமிழ்ச் செல்வர் (பிரான்ஸ்)
- 2005 கம்பன் பட்டயம் விருது (பிரான்ஸ்)
- 2007 ஈழத் தமிழ் விழி விருது (பிரான்ஸ்)
# சந்தியாப்பிள்ளை யேசுரத்தினம்

## திரைப்படத்தில்

'வாடைக்காற்று' திரைப்படத்தில், 'பொன்னுக் கிழவர்' பாத்திரத்தில் நடித்து, சிறந்த தமிழ் துணை நடிகருக்கான இலங்கை ஜனாதிபதி விருதைப் பெற்றவர்.
# சந்தியாப்பிள்ளை யேசுரத்தினம்

## மறைவு

சிறிது காலம் நோய்வாய்ப்பட்டிருந்த ஜேசுரத்தினம் 2010 நவம்பர் 27 சனிக்கிழமை அன்று பிரான்சில் காலமானார்.
# தடாதகைப் பிராட்டியார் திருவவதாரப் படலம்

**தடாதகைப் பிராட்டியார் திருவவதாரப் படலம்** என்பது சிவபெருமானது அறுபத்து நான்கு திருவிளையாடல்களை விளக்கும் பரஞ்சோதி முனிவர் எழுதிய திருவிளையாடல் புராணம் நூலின் மதுரைக் காண்டத்தில் வருகின்ற நான்காவது படலமாகும்.
# தடாதகைப் பிராட்டியார் திருவவதாரப் படலம்

## படலச் சுருக்கம்

இதில் குலசேகர பாண்டியனின் மகன் மலயத்துவசன் நெடுநாட்களாகத் தமக்கு புத்திரப்பெறு கிடைக்காமையால் சிவபெருமானை நோக்கிப் புத்திர காமேட்டி யாகம் புரிந்தான். இதன் பயனாக யாகக் குண்டத்திலிருந்து 32 லட்சணங்களும் பொருந்திய மூன்று கொங்கைகளுடன் சிறு குழந்தை தோன்றி மலையத்துவசனின் மனைவியின் மடியில் சென்று அமர்ந்தது . அக்குழந்தைக்கு தடாதகைப் பிராட்டி என பெயரிட்டனர்.பார்வதி தேவியே இவர்களுக்குக் குழந்தையாக அவதாரம் செய்ததை கூறும் வரலாறு தடாதகைப் பிராட்டியார் திருவவதாரப் படலம் ஆகும்.
# கடலாடி (இராமநாதபுரம்)

**கடலாடி** (*Kadaladi*), இந்தியாவின் தமிழ்நாடு மாநிலத்தில் அமைந்துள்ள இராமநாதபுரம் மாவட்டத்தில், பரமக்குடி வருவாய் கோட்டம், கடலாடி வட்டத்தில் இருக்கும் ஒரு ஊர் ஆகும். கடலாடி நகரம் முந்தைய மதுரை மாவட்டத்தில் ஒரு பகுதியாக இருந்தது.
# கடலாடி (இராமநாதபுரம்)

## அமைவிடம்

இராமநாதபுரம் நகரில் இருந்து தென்மேற்கே 60 கி.மீ தூரத்திலும் மதுரை நகரில் இருந்து தென்கிழக்கே ன் 100 கி.மீ தூரத்திலும் தூத்துக்குடி நகரில் இருந்து வடகிழக்கே 70 கி.மீ தூரத்திலும் அமைந்துள்ளது.
# கடலாடி (இராமநாதபுரம்)

## நிர்வாக அலகு

- மாவட்டம்: இராமநாதபுரம்
- வருவாய் கோட்டம்: பரமக்குடி
- வட்டம்: கடலாடி
- வருவாய் கிராமம்: கடலாடி
- ஊராட்சி ஒன்றியம்: கடலாடி
- ஊராட்சி மன்றம் (பஞ்சாயத்து): கடலாடி ஏ/சி
# கடலாடி (இராமநாதபுரம்)

## வெளி இணைப்பு

தமிழ்நாடு அரசு
# உ. லெ. மு. நௌபர்

**உதுமான் லெப்பை முஹம்மட் நௌபர்** (யு.எல்.எம். நௌபர், (ஏப்ரல் 19, 1951 இவர் ஓர் உளவளத்துறை (சீர்மியம்) நிபுணரும், உளவியல்சார் எழுத்தாளருமாவார்.
# உ. லெ. மு. நௌபர்

## வாழ்க்கைக் குறிப்பு

இலங்கை கண்டி மாவட்டத்தில் உடத்தலவின்னை எனும் கிராமத்தைப் பிறப்பிடமாகக் கொண்ட உதுமான் லெப்பை சுலைஹா பீ.பீ. தம்பதியினரின் புதல்வரான முஹம்மட் நௌபர் உடத்தலவின்னை ஜாமியுல் அஸ்ஹர் மத்திய கல்லூரி, மாத்தளை புனித தோமையர் கல்லூரி ஆகியவற்றின் பழைய மாணவராவார். பேராதனைப் பல்கலைக்கழக கலைமாணிப்பட்டதாரியான இவர், உளவியல்துறையில் சிறப்பு டிப்ளோமா பெற்றவர். ஐக்கிய இராச்சிய விகன்வி வளாகத்தில் உளவியல்சார் அதி சிறப்புப் பட்டம் பெற்றுள்ளவர். இவரின் மனைவி மப்ரூஹா. பிள்ளைகள் பாத்திமா நஸ்மினா, முஹம்மட் நுஸ்ரி, அஹமட் நஜாட்.
# உ. லெ. மு. நௌபர்

## தொழில் முயற்சி

1973ம் ஆண்டு மார்ச் மாதத்தில் இலங்கை மத்திய வங்கியில் இலிகிதராக சேவையில் இணைந்த இவர், பதவி உயர்வு பெற்று 2002ம் ஆண்டில் சுயவிருப்பில் ஓய்வுபெற்றார்.
# உ. லெ. மு. நௌபர்

## எழுத்துத்துறை ஈடுபாடு

பேராதனைப் பல்கலைக்கழகத்தில் கல்வி பயிலும் காலத்திலே எழுத்துத்துறையில் ஈடுபடலானார். ஆய்வுக் கட்டுரைகள், ஆய்வு அறிக்கைகள் போன்ற துறையில் இவரின் ஆக்கங்கள் இலங்கையின் தேசிய பத்திரிகைகளிலும், சஞ்சிகைகளிலும் பிரசுரமாகியுள்ளன. சிங்களம், ஆங்கிலம், தமிழ் ஆகிய மொழிகளில் தேர்ச்சிபெற்ற இவர், பாடசாலை உயர்தர மாணாக்கரின் உளவியல்சார் அடிப்படையில் நூற்றுக்கணக்கான ஆக்கங்களை சுயமாகவும், மொழிபெயர்த்தும் எழுதியுள்ளார்.
# உ. லெ. மு. நௌபர்

## வெளியிட்ட நூல்கள்

- 'உளவியல்சார் உளவளத்துறை அணுகுமுறை' (பிரபல உளவியலாளர் ரிட்லி ஜயசிங்க அவர்களின் சிங்கள நூல் மொழிபெயர்ப்பாகும்.) மூன்று பதிப்புகள் வெளிவந்துள்ளன.
- 'உச்சியில் உருகிய மானிட காருண்யம்'. (பிரபல எழுத்தாளர் ஜோன்வூத் எழுதிய நூலின் மொழிபெயர்ப்பாகும்.)
- ஜனசக்தி.
# உ. லெ. மு. நௌபர்

## பெற்ற விருதுகள்

- ஐக்கிய இராச்சிய விகன்பி பல்கலைக்கழக திறமை மாணவர் விருது (2008)
- இன ஐக்கியத்திற்கான ஒன்றியத்தின் உளவளத்துறை கௌரவ விருது. (2008)
- இலங்கை மத்திய வங்கி சிறப்பு விருது. (1998)
# திருமணப் பொருத்தம்

இந்து சமயத்தினரிடையே திருமணத்திற்கு ஜோதிட வழியில் **திருமணப் பொருத்தம்** பார்க்கும் நடைமுறை வழக்கத்தில் உள்ளது. திருமணத்திற்குத் தயாராய் இருக்கும் ஆண், பெண் ஆகியோர் பிறந்த நட்சத்திரம், ராசி போன்றவைகளைக் கொண்டு பன்னிரண்டு வகையான பொருத்தங்கள் பார்க்கப்படுகிறது. இவற்றில் குறிப்பிட்ட பொருத்தங்கள் இருந்தால் மட்டுமே திருமணம் செய்து வைக்கப்படுகிறது. இல்லையென்றால் ஜாதகப் பொருத்தமில்லை என்று அந்தத் திருமணம் தவிர்க்கப்படுகிறது. இந்த பன்னிரென்டு பொருத்தங்களும், அவை தொடர்பான வழக்கங்களும் பின்வருமாறு.
# திருமணப் பொருத்தம்

## தினப் பொருத்தம்

பெண் நட்சத்திரத்தில் இருந்து ஆணுடைய நட்சத்திரம் வரை எண்ணி கண்ட தொகையை 9- ஆல் வகுத்தால் மீதம் 3, 5, 7 வந்தால் அசுபம் மற்றவை சுபம்.
# திருமணப் பொருத்தம்

## கணப் பொருத்தம்

### தேவ கணம்

அசுவினி, மிருகசீரிஷம், புனர்வசு, பூசம், அஸ்தம், சுவாதி, அனுஷம், திருவோணம், ரேவதி
# திருமணப் பொருத்தம்

## கணப் பொருத்தம்

### மனித கணம்

பரணி, ரோகிணி, திருவாதிரை பூரம், பூராடம், பூரட்டாதி, உத்தரம், உத்ராடம், உத்ரட்டாதி
# திருமணப் பொருத்தம்

## கணப் பொருத்தம்

### ராட்சஷ கணம்

கார்த்திகை, மகம், விசாகம், சதயம், ஆயில்யம், அவிட்டம், சித்திரை, கேட்டை, மூலம்.
# திருமணப் பொருத்தம்

## கணப் பொருத்தம்

### பொருத்த விபரம்

- பெண்ணும், மாப்பிள்ளையும் ஒரே கணமாக (ராட்சஷ கணம் தவிர) இருந்தால் நலம். (தற்போது ராட்சஷ கணங்களாக இருந்தாலும் இணைக்கப்படுகிறது)
- பெண் தேவ கணமும், புருஷன் மனித கணமானால் மத்திமம்.
- பெண் தேவ கணமும், புருஷன் ராட்சஷ கணமானால் அதமம் (தற்போது இணைக்கப்படுகிறது)
- பெண் மனித கணமும், புருஷன் ராட்சஷ கணமானால் அதமா அதமம்- பொருந்தவே பொருந்தாது (தற்போது இணைக்கப்படுகிறது)
- பெண் ராட்சஷ கணமும், புருஷன் மனித கணமானால் பொருந்தாது.
# திருமணப் பொருத்தம்

## மகேந்திரப் பொருத்தம் (புத்திர விருத்தி மற்றும் ஸம்பத்)

பெண் நட்சத்திரம் முதல் புருசன் நட்சத்திரம் வரை எண்ணினால் 4, 7, 10, 13, 16, 19, 22, 25 வருமாயின் உத்தமம்.
# திருமணப் பொருத்தம்

## ஸ்திரி தீர்க்கம் (தீர்க்க சுமங்கலி)

பெண் நட்சத்திரம் முதல் புருஷன் நட்சத்திரம் வரை 13 க்கு மேல் இருந்தால் சுபம். 13க்குக் கீழிருந்தால் பொருந்தாது.
# திருமணப் பொருத்தம்

## யோனிப் பொருத்தம் (தாம்பத்ய சுகம்)

ஒவ்வொரு நட்சத்திரத்திற்கும் ஒவ்வொரு மிருகம் உண்டு. பெண், ஆண் நட்சத்திரங்கள், பெண்ணுக்குப் பெண் யோனியாகவும், ஆணுக்கு ஆண் யோனியாகவும் பகையில்லாமலிருந்தால் உத்தமம். இருவருக்கும் ஆண் யோனியாக இருந்தால் ஆகாது.
இது, ஆண் பெண் ஆகிய இருவருடைய உடலமைப்புகளும் ஒன்றுக் கொன்று பொருத்தமாகவும், உடல் உறவு கொள்வதற்கு ஏற்றவையாகவும் அமைவதற்கு ஆதாரமாகும்.
- அசுவினி - ஆண் குதிரை
- பரணி - ஆண் யானை
- கார்த்திகை - பெண் ஆடு
- ரோகிணி - ஆண் நாகம்
- மிருகசீரிஷம் - பெண் சாரை
- திருவாதிரை - ஆண் நாய்
- புனர்பூசம் - பெண் பூனை
- பூசம் - ஆண் ஆடு
- ஆயில்யம் - ஆண் பூனை
- மகம் - ஆண் எலி
- பூரம் - பெண் எலி
- உத்திரம்- எருது
- அஸ்தம் - பெண் எருமை
- சித்திரை - ஆண் புலி
- சுவாதி - ஆண் எருமை
- விசாகம் - பெண் புலி
- அனுஷம் - பெண் மான்
- கேட்டை - கலைமான்
- மூலம் - பெண் நாய்
- பூராடம் - ஆண் குரங்கு
- உத்திராடம் - மலட்டு பசு (சில பஞ்சாங்கங்களில் கீரி எனக் குறிப்பிடப்பட்டுள்ளது.)
- திருவோணம் - பெண் குரங்கு
- அவிட்டம் - பெண் சிங்கம்
- சதயம் - பெண் குதிரை
- பூரட்டாதி - ஆண் சிங்கம்
- உத்திரட்டாதி - பாற்பசு
- ரேவதி - பெண் யானை  
- இவற்றில்  
- பாம்பு x கீரி
- யானை x சிங்கம்
- குரங்கு x ஆடு
- மான் x நாய்
- எலி x பூனை
- குதிரை x எருமை
- பசு x புலி
-போன்றவை ஜென்ம பகை என்பதால் தவிர்க்க வேண்டும்.
# திருமணப் பொருத்தம்

## ராசிப் பொருத்தம்

பெண் ராசியிலிருந்து பையன் ராசி வரை எண்ணினால்
- 6-க்கு மேலிருந்தால் பொருந்தும்.
- 8-வது ராசி ஆகாது.
- 7-வது ராசியானால் சுபம்.
- அதிலும் கும்பம்- சிம்மம், மகரம்-கடகம் போன்றவை பொருந்தாது. 2, 6, 8, 12 ஆகாது.
- 1, 3, 5, 9, 10, 11-வது வந்தால் சுமார்.
- பெண் ராசிக்கு பிள்ளை ராசி 6, 8 ஆகவோ 8, 6 ஆகவோ வந்தால் சஷ்டாஷ்டக தோஷம் எனப்படும். இது மிகவும் தீமையாகும். இதிலும் சில விதிவிலக்குண்டு. அவைகளில் மேற்கூறிய தோஷம் இல்லை.
# திருமணப் பொருத்தம்

## அனுகூல சஷ்டாஷ்டகம்

| * மேஷம்
* தனுசு
* துலாம்
* கும்பம்
* சிம்மம்
* மிதுனம் | * கன்னி
* ரிஷபம்
* மீனம்
* கடகம்
* மகரம்
* விருச்சிகம் | } |
| --- | --- | --- |
-ஆக இருந்தால் சஷ்டாஷ்டக தோஷம் கிடையாது.
# திருமணப் பொருத்தம்

## ராசி அதிபதி

இராசியாதிபதிப் பொருத்தம் இருந்தால் தான் குடும்பம் சுபீட்சமாக வாழமுடியும். புத்திரர்கள் யோகமாக வாழ்வார்கள்.
| *சூரியன்
*சந்திரன்
*செவ்வாய்
*புதன்
*குரு
*சுக்கிரன்
*சனி
*ராகு, கேது | *சந்திரன், செவ்வாய், குரு
*சூரியன், புதன்
*சூரியன், சந்திரன், குரு
*சூரியன், சுக்கிரன்
*சூரியன், சந்திரன், செவ்வாய்
*புதன், சனி, ராகு, கேது
*புதன், சுக்கிரன், ராகு, கேது
*சனி, சுக்கிரன் | *புதன்
*செவ்வாய், குரு, சுக்கிரன், சனி
*சுக்கிரன், சனி
*செவ்வாய், குரு, சனி, ராகு, கேது
#சனி, ராகு, கேது
#செவ்வாய், குரு
#குரு
#புதன், குரு | #சுக்கிரன், சனி, ராகு, கேது
#ராகு, கேது
#புதன், ராகு, கேது
#சந்திரன்
#புதன், சுக்கிரன்
#சூரியன், சந்திரன்
#சூரியன், சந்திரன், செவ்வாய்
#சூரியன், சந்திரன், செவ்வாய் | } |
| --- | --- | --- | --- | --- |
- ஒருவருக்கு ஒருவர் நட்பானால் மிக உத்தமம்.
- ஒருவருக்கு சமம், ஒருவருக்கு நட்பானால் உத்தமம்
- ஒருவருக்கு பகை, ஒருவருக்கு நட்பானால் மத்திமம்
- ஒருவருக்கு சமம், ஒருவருக்கு பகையானால் பொருத்தமில்லை
- இருவருக்கும் பகையானால் பொருத்தமேயில்லை.
# திருமணப் பொருத்தம்

## வசியப் பொருத்தம்

கணவன் மனைவி இருவரும் ஒருவரை ஒருவர் சமமாக விரும்பி, அன்பின் பிணைப்பிலும் அணைப்பிலும் இனைந்து இரண்டறக் கலக்கும் தன்மையை அடைவதற்கு இந்த வசியப் பொருத்தம் சிறப்பாக அமைந்திருக்க வேண்டும்.
| * மேஷம்
* ரிஷபம்
* மிதுனம்
* கடகம்
* சிம்மம்
* கன்னி
* துலாம்
* விருச்சிகம்
* தனுசு
* மகரம்
* கும்பம்
* மீனம் | * சிம்மம், விருச்சிகம்
* கடகம், துலாம்
* கன்னி
* விருச்சிகம், தனுசு
* மகரம்
* ரிஷபம், மீனம்
* மகரம்
* கடகம், கன்னி
* மீனம்
* கும்பம்
* மீனம்
* மகரம் | } |
| --- | --- | --- |  
- வசியம் பொருத்தமுடையவை. மற்ற ராசிகள் பொருந்தாது.
# திருமணப் பொருத்தம்

## வசியப் பொருத்தம்

### இரச்சுப் பொருத்தம்

கணவனாக நிச்சயம் செய்பவரின் ஆயுள் நிலையை உறுதிப் படுத்துவதற்கு இந்தப் பொருத்தம் பார்ப்பது மிகவும் அவசியமானதாகும். ஏனென்றால், பெண்ணின் மாங்கல்ய பாக்கியத்தை இந்தப் பொருத்தத்தை ஆராய்து பார்த்துத்தான் நிச்சயிக்க வேண்டியுள்ளது.
இரச்சு ஐந்து வகைப்படும்.
# திருமணப் பொருத்தம்

## வசியப் பொருத்தம்

### சிரோரச்சு

மிருக சீரிஷம், சித்திரை, அவிட்டம்
# திருமணப் பொருத்தம்

## வசியப் பொருத்தம்

### கண்டரச்சு

- ரோகிணி, அஸ்தம், திருவோணம் - ஆரோஹனம்
- திருவாதிரை, சுவாதி, சதயம் - அவரோஹனம்
# திருமணப் பொருத்தம்

## வசியப் பொருத்தம்

### உதாரரச்சு

- கார்த்திகை, உத்தரம், உத்ராடம் - ஆரோஹனம்
- புனர்பூசம், விசாகம், பூரட்டாதி - அவரோஹனம்
# திருமணப் பொருத்தம்

## வசியப் பொருத்தம்

### ஊருரச்சு

- பரணி, பூரம், பூராடம் - ஆரோஹனம்
- பூசம், அனுஷம், உத்திரட்டாதி - அவரோஹனம்
# திருமணப் பொருத்தம்

## வசியப் பொருத்தம்

### பாதரச்சு

- அசுவினி, மகம், மூலம் - ஆரோஹனம்
- ஆயில்யம், கேட்டை, ரேவதி - அவரோஹனம்
# திருமணப் பொருத்தம்

## வசியப் பொருத்தம்

### பொருத்த விபரம்

இரச்சுப் பொருத்தம் பார்ப்பதில் இரு வகைகள் உண்டு, இவற்றில் ஏதேனும் ஒரு வகை இருந்தால் போதும் பொருத்தம் உண்டு.  
- வகை 1: பெண், பிள்ளைகளுடைய நட்சத்திரங்கள் ஒரே இரச்சுவில் இருந்தால் பொருந்தாது.
- வகை 2: ஒரே ரச்சுவில் ஆரோகணம், அவரோகணம் என்று இரு பிரிவுகள் உண்டு. ஆண், பெண் நட்சத்திரங்கள் ஒரே இரச்சுவில் இருந்தாலும், ஆரோகணம், அவரோகணம் வேறாக இருந்தால் செய்யலாம் பொருத்தம் உண்டு.
# திருமணப் பொருத்தம்

## வேதைப் பொருத்தம்

தம்பதியின் வாழ்க்கையில் ஏற்படக்கூடிய துன்பங்களையும் துக்கங்களையும் முன்னதாகவே அறிந்து அவற்றை விலகச் செய்து, அவர்களை இன்பமாக வாழவைக்கும் சக்தியுடையது இந்த வேதைப் பொருத்தமாகும்.  
- அசுவினி - கேட்டை
- பரணி - அனுஷம்
- கார்த்திகை - விசாகம்
- ரோகிணி - சுவாதி
- திருவாதிரை - திருவோணம்
- புனர் பூசம் - உத்ராடம்
- பூசம் - பூராடம்
- ஆயில்யம் - மூலம்
- மகம் - ரேவதி
- பூரம் - உத்ரட்டாதி
- உத்திரம் - உத்ரட்டாதி
- அஸ்தம் - சதயம்
# திருமணப் பொருத்தம்

## நாடிப் பொருத்தம்

பெண் நாடியும் ஆண் நாடியும் வெவ்வேறாக இருக்க வேண்டும்.
# திருமணப் பொருத்தம்

## நாடிப் பொருத்தம்

### பார்சுவநாடி (அ) வாத நாடி

அசுவினி, திருவாதிரை, புனர்பூசம், உத்தரம், அஸ்தம், கேட்டை, மூலம், சதயம், பூரட்டாதி
# திருமணப் பொருத்தம்

## நாடிப் பொருத்தம்

### மத்தியா நாடி (அ) பித்த நாடி

பரணி, மிருகசீரிஷம், பூசம், பூரம், சித்திரை, அனுஷம், பூராடம், அவிட்டம், உத்ரட்டாதி
# திருமணப் பொருத்தம்

## நாடிப் பொருத்தம்

### சமான நாடி (அ) சிலேத்தும நாடி

கார்த்திகை, ரோகிணி, ஆயில்யம், மகம், சுவாதி, விசாகம், உத்ராடம், திருவோணம், ரேவதி
# திருமணப் பொருத்தம்

## நாடிப் பொருத்தம்

### குறிப்பு

- ஆண், பெண் இருவருக்கும் சமான நாடி (சிலேத்தும நாடி) இருந்தால் நாடிப் பொருத்தம் இருப்பதாகக் கொள்ளப்படுகிறது.
# திருமணப் பொருத்தம்

## விருக்ஷம்

ஆண், பெண் இருவரில் யாருக்காவது பால் மரமாக இருந்தால் புத்திர பாக்கியம் உண்டு.
# திருமணப் பொருத்தம்

## விருக்ஷம்

### பால் இருப்பது

- கார்த்திகை - அத்தி
- ரோகிணி - நாவல்
- பூசம் - அரசு
- ஆயில்யம் - புன்னை
- மகம் - ஆல்
- பூரம் - பலா
- உத்தரம் - அலரி
- அஸ்தம் - வேலம்
- கேட்டை - பிராய்
- மூலம் - மா
- பூராடம் - வஞ்சி
- உத்ராடம் - பலா
- திருவோணம் - எருக்கு
- பூரட்டாதி - தேமா
- ரேவதி -இலுப்பை
# திருமணப் பொருத்தம்

## விருக்ஷம்

### பால் இல்லாதது

- அசுவினி - எட்டி
- பரணி - நெல்லி
- மிருகசீரிஷம் - கருங்காலி
- திருவாதிரை - செங்கருங்காலி
- புனர்பூசம் - மூங்கில்
- சித்திரை - வில்வம்
- சுவாதி - மருதம்
- விசாகம் - விளா
- அனுஷம் - மகிழ்
- அவிட்டம் - வன்னி
- சதயம் - கடம்பு
- உத்ரட்டாதி - வேம்பு
# திருமணப் பொருத்தம்

## விருக்ஷம்

### குறிப்பு

- பால் மரம் இருவருக்கும் இல்லாவிட்டால், மகேந்திரம் பார்க்கப்படும். மகேந்திரமும் இல்லாவிட்டால் ஆண், பெண் ஜாதகத்தில் ஐந்தாமிடம், ஐந்துக்குரியவர், குரு இவர்களை ஆராயப்படும்.
# திருமணப் பொருத்தம்

## பொருத்தம்

இந்த 12 பொருத்தங்களில் தினம், கணம், யோனி, ராசி, இரச்சு ஆகியவை இருந்தால் பொதுவாக திருமணங்கள் நிகழுகின்றன.  
- இந்த 12 பொருத்தங்களில் தினப் பொருத்தம், கணப் பொருத்தம், மகேந்திரப் பொருத்தம், ஸ்திரீதீர்க்கம், யோனிப் பொருத்தம், இராசிப் பொருத்தம், இராசியாதிப் பொருத்தம், வசியப் பொருத்தம், ரச்சுப் பொருத்தம், வேதைப் பொருத்தம் ஆகிய 10 பொருத்தங்களே முக்கியமாகப் பார்க்கப்படுகிறது.  
தூத்துக்குடி பாலு எழுதிய "திருமணப் பொருத்தம் பார்ப்பது எப்படி?" கட்டுரை  
**திருமணப் பொருத்தம் | Thirumana Porutham **
# 2ஜி

**2ஜி** (2G) அல்லது **இரண்டாம் தலைமுறை** என்று சுருக்கமாக, பரவலாகக் குறிப்பிடப்படுவது கம்பியில்லாத் தொலைத்தொடர்புத் தொழில்நுட்பத்தில் கண்ட இரண்டாம் தலைமுறை முன்னேற்றங்களை அடைக்கிய தொலைபேசி அமைப்பாகும். இரண்டாம் தலைமுறை அலைபேசி தொலைதொடர்பு பிணையங்கள் முதன்முதலாக 1991ஆம் ஆண்டு ஜி. எசு. எம் அமைப்பில் பின்லாந்தைச் சேர்ந்த **ரேடியோலிஞ்சா** (தற்போது எலிசா ஓய்யுடன் இணைக்கப்பட்டுள்ளது) துவங்கியது.  
முந்தைய தலைமுறை தொலைதொடர்பு அமைப்புகளைவிட 2ஜி மூன்று விதங்களில் மேம்பட்டிருந்தது:
1. தொலைபேசி உரையாடல்கள் "**எண்மமுறையில் மறைவுக்குறி**"யிடப்பட்டிருந்தது (digitally encrypted)
1. கொடுக்கப்பட்ட அலைக்கறையை திறனுடன் மேலாண்டதால் கூடுதல் அலைபேசி இணைப்புகளைத் தர இயன்றது.
1. தரவுச் சேவைகளை கொடுக்கக் கூடிய திறனை உள்ளடக்கியிருந்தது; குறுஞ்செய்திகள் முதலில் அனுப்ப இயன்றது.  
இம்முறை செயலாக்காக்கப்பட்டபின் முந்தைய அலைபேசி அமைப்புகள் 1ஜி என வழங்கப்படலாயிற்று. 1ஜி அமைப்புகளில் வானொலி குறிப்பலைகள் அலைமருவி முறையில் வேலை செய்தன; இரண்டாம் தலைமுறையில் இவை எண்மருவி முறையில் இருந்தன. இரு தலைமுறைகளிலும் வான்வழி கோபுர குறிப்பலைகளை பிற தொலைபேசி அமைப்புகளுடன் இணைக்கும் முறை எண்மருவி முறையிலேயே இருந்தன.  
இரண்டாம் தலைமுறை படிப்படியாக வளர்ச்சி கண்டு 2.5ஜி,2.75ஜி, 3ஜி, 4ஜி என முன்னேறி உள்ளது. இருப்பினும் உலகின் பல பகுதிகளிலும் 2ஜி பயன்படுத்தப்பட்டு வருகிறது.  
இந்தியாவின் தற்போதைய அலைபேசிப் பிணையங்கள் 1ஜி முறையில் அறிமுகமாகி தற்போது 2ஜி முறையில் இயங்குகின்றன. 3ஜி அமைப்புகள் புதியதாக உருவாக்கப்பட்டு வருகின்றன.
# 2ஜி

## இதனையும் பார்க்கவும்

இரண்டாம் தலைமுறை அலைக்கற்றை முறைகேடு
# குண்டாறு (தேனி)

**குண்டாறு** (*குண்டு+ஆறு*) தமிழ் நாட்டில் உள்ள பருவ கால ஆறுகளுள் ஒன்று. தேனி மாவட்டதில் உள்ள மேற்கு தொடர்ச்சி மலைத் தெடரில் அமைந்துள்ள, ஆண்டிபட்டி மலையின் மலைச் சிகரங்கலில் ஓடிவரும் ஓடைகளில் இருந்து ஆண்டிபட்டி அருகில் கடல் மட்டத்தில் இருந்து 260 மீ. உயரத்தில் குண்டாறு உருவாகின்றது. இவ் ஆறானது உருவாகும் பகுதி மேல் குண்டாறு எனவும், வங்கக் கடலில் கலக்கும் பகுதி கீழ் குண்டாறு எனவும் அழைக்கப்படுகின்றது.  
குண்டாறானது மதுரை, விருதுநகர், இராமநாதபுரம் ஆகிய மாவட்டங்கள் வழியாகச் சென்று தெற்கு மூக்கையூர் அருகில் வங்காள விரிகுடாவில் கலக்கின்றது. இதன் நீளம் 146 கி.மீ ஆகும். இதன் முக்கிய துணை ஆறுகளாக தெற்காறு காணல் ஓடை கிருதுமால் நதி மற்றும் பரலை ஆறுகள் ஆகும். குண்டாறானது ஒரு பருவ கால ஆறாகும்.
# குண்டாறு (தேனி)

## துணை ஆறுகள்

- தெற்காறு
- காணல் ஓடை
- கிருதுமால் நதி
- பரலை ஆறு
# குண்டாறு (தேனி)

## ஆதாரம்

- 1.3 Drainage
- natural resources
- Environment Profile for Ramanathapuram District
- Institutional Options for Improving Water Management in India – The Potential Role of River Basin Organizations , Final draft பக்கம் 44.
- National Water Development Agency (NWDA),India: Chapter 2 Physical Features.
# விக்கிப்பீடியா:முதற்பக்கக் கட்டுரைகள்/டிசம்பர் 12, 2010

**திராவிட இயக்க இதழ்கள்** 1916 இல் திராவிட இயக்கம் தொடங்கப்பட்ட காலத்திலிருந்து தற்காலம் வரை ஏராளமாக வெளிவந்துள்ளன. ஆயினும், 1942–1962 வரையிலான காலகட்டத்தைத் திராவிட இயக்க இதழ்களின் பொற்காலம் என்று சொல்லுமளவுக்கு அப்போது நூற்றுக்கும் மேற்பட்ட இதழ்கள் வெளிவந்துள்ளன. அதுமட்டுமல்லாமல் திராவிட இயக்க முன்னணித் தலைவர்களுள் பெரும்பாலானோர் இதழாசிரியர்களாக விளங்கினர். 265 இற்கும் மேற்பட்ட இதழ்கள் திராவிட இயக்கக் கொள்கைகளை அடிப்படையாகக் கொண்டு வெளிவந்தவை ஆகும். அவை திராவிட இயக்கத்தையும் அக்காலத்திய தமிழகத்தையும், அதனூடே தமிழக அரசியலையும் நன்கு விளங்கிக்கொள்ள துணை நிற்கின்றன. திராவிட இயக்க வளர்ச்சிக்கு இவ்விதழ்கள் முக்கிய பங்காற்றின. இவ்விதழ்களே திராவிட இயக்கத் தலைவர்களையும் மக்களையும் ஒன்றிணைக்கும் பாலமாக விளங்கின. திராவிட இயக்க இதழ்களுள் திராவிடன், விடுதலை, குயில், முரசொலி, திராவிடநாடு போன்றவை குறிப்பிடத்தக்கவை. *மேலும்..*
---  
**லுட்விக் போல்ட்சுமான்** (1844–1906) ஒரு ஆஸ்திரிய இயற்பியலாளர். புள்ளியியல் இயந்திரவியல் மற்றும் வெப்ப இயக்கவியல் துறைகளில் பங்களிப்புகளுக்காக அறியப்படுகிறார். வியன்னா பல்கலைக்கழகத்தில் இயற்பியல் பிரிவில் படிப்பைத் தொடர்ந்து, 1866 இல் முனைவர் பட்டம் பெற்றார். பின்னர் கணித இயற்பியலில் ஆழ்ந்த ஆய்வுகளை மேற்கொண்டார். அணு மற்றும் அணுத்துகள் மீது தான் போல்ட்ஸ்மேனின் முழு கவனமும் இருந்தது. 'மேக்ஸ்வெல் போல்ட்ஸ்மேன் பகிர்வு', 'மேக்ஸ்வெல் போல்ட்ஸ்மேன் புள்ளிவிவரம்' ஆகியவை தான் இயந்திரவியலில் அடிப்படைகளாகத் திகழ்ந்து கொண்டிருகின்றன. நகர்ந்து கொண்டிருக்கும் வாயுக்கள் மீது சீரான ஆய்வுகள் மேற்கொண்டு இந்த இயக்கத்துக்கான சமன்பாட்டினை வரையறுத்து தந்தார். போல்ட்சுமான் கண்டறிந்து அறிவித்த இத்தகைய விதிகள், குவாண்டம் கோட்பாட்டின் துணையின்றி தன்னிச்சையாகவும் சுலபமாகவும் புள்ளி விவர அடிப்படையிலான இயந்திரவியலை புரிந்து கொள்ள மிகச்சிறந்த சாதனமாக அமைந்தன. *மேலும்..*
# சி. பன்னீர் செல்வம் (எழுத்தாளர்)

**சின்னச்சாமி பன்னீர் செல்வம்**(பிறப்பு: அக்டோபர் 13, 1948 இலங்கையில் புகழ்பெற்று விளங்கிய மலையக எழுத்தாளர்களில் ஒருவராவார். தற்போது தமிழ்நாட்டில் வசித்து வருகின்றார்.
# சி. பன்னீர் செல்வம் (எழுத்தாளர்)

## வாழ்க்கைக் குறிப்பு

சின்னச்சாமி - கருப்பாயி அம்மாள் தம்பதியினரின் புதல்வராக இந்தியாவில் இன்றைய புதுக்கோட்டை மாவட்டம் (அன்றைய தஞ்சை மாவட்டம்), குளமங்கலம் கிராமத்தில் பன்னீர் செல்வம் பிறந்தார். 1948ம் ஆண்டில் கைக்குழந்தையாக பெற்றோரால் இலங்கை மலைநாட்டின் தலைநகரான கண்டி, மாவட்டத்துக்கு கொண்டு வரப்பட்ட இவர் தனது இருபத்தைந்து வயதுவரை இலங்கையிலே வசித்தார். பின்பு 1973ம் ஆண்டு ஸ்ரீமாவோ - சாஸ்திரி ஒப்பந்தத்தின் கீழ் தமிழ்நாடு திரும்பி தற்போது தமிழ்நாட்டின் மதுரை மாவட்டத்தில் தனது குடும்பத்தினருடன் நிரந்தரமாக வசித்து வருகின்றார்.  
அரசியல் விஞ்ஞானத்தில் முதுமாணிப்பட்டம் (M.A) பெற்றுள்ள பன்னீர் செல்வம் தனது ஆரம்பக்கல்வியை கண்டி / உடிஸ்பத்துவை அரசினர் முஸ்லிம் கலவன் வித்தியாலயத்தில் கற்றார். இந்தியாவில் மதுரை காமராசர் பல்கலைக்கழகத்தில் முதுமாணிப்பட்டம் பெற்றார். மக்கள் கண்காணிப்பகத்தின் பத்திரிகை, மற்றும் நூல்கள் வெளியீட்டுத் துறையின் (தனியார்) செயலாளராகப் பணியாற்றும் இவர் ருக்மணிதேவியின் கணவராவார். இத்தம்பதியினருக்கு ஜெகன், விமல் ஆகிய இரண்டு பிள்ளைகள் உளர்.